钦定古今图书集成/理学汇编/学行典/第268卷 > 张子修
## 钦定古今图书集成/理学汇编/学行典/第268卷 > 张子修

按《嘉兴府志》：“张子修，字德夫，其先开封人。父勋，防御
使。建炎中，随魏公入蜀，生子修，于简池受遗泽入仕，
因监石门酒库，遂卜居焉。子修雅志泉石，力请垂车
归葺故园。时邑人张汝昌亦以园馆称胜，子修与共
觞咏，陶然自适。卒年八十六。诗人戴式之‘东园载酒
西园醉’之句，至今赏之。”